- Մենք 14 հազար ուսանող ունենք: 14 հազար ուսանողի ես տեսնում եմ` նստած աշխատում է: Ինչպե՞ս կարող եմ մտածել, թե նա ինչ-որ տեղ աշխատանք է պատվիրել կամ ստացել: Նույն ուսանողը, եթե ներկայացնում է 4 ռեֆերատ, 16 այլ աշխատանք, մոտ 20 աշխատանք է ներկայացնում և 20-ն էլ գրում է հենց իմ աչքի առաջ... Պատվիրողներ էլ կան և միշտ եղել են, բոլոր ժամանակներում: Ես վատատես չեմ, ոչ էլ մեծ լավատես, ես իրականությունը նայում եմ ամեն օր: Մենք ունենք շատ լավ երիտասարդություն, կարդացո´ղ: Ասեմ ավելին: Մի փոքրիկ հաշվարկ կատարենք. ուսումնառության ընթացքում ուսանողը հարյուրից ավելի մասնագիտական գիրք է կարդում: Բացի այդ, իրենց ազատ ժամերին շատերը գրադարան են գալիս: Շրջաններից եկող ուսանողները (Մանկավարժականում շուրջ 70 տոկոսը շրջաններից եկող ուսանողներ են) առավոտյան ժամը 8.30-ից ընթերցասրահում են. գեղարվեստական գրականություն են կարդում մինչև դասի սկսվելը: